L’Àrea de Turisme del Consell Comarcal de l’Alt Empordà ha editat una nova guia turística en format paper i està treballant en una edició digital. Aquesta iniciativa està inclosa en el projecte «Conservació, foment i desenvolupament del patrimoni natural i cultural de l’Alt Empordà», cofinançat en un 50% pel Fons Europeu de Desenvolupament Regional (FEDER) de la Unió Europea, en el marc del Programa operatiu FEDER de Catalunya 2014-2020, dins l’eix que vol conservar i protegir el medi ambient i promoure l’eficiència de recursos.\nL’operació inclou l’actuació Digitalització i senyalització dels recursos turístic-patrimonials de l’Alt Empordà i dins d’aquest projecte s’ha previst, entre altres accions, la realització de material de contingut i de difusió en format catàleg, amb la informació general dels principals recursos turístics de la comarca.\nEl conseller comarcal delegat de Turisme, Agustí Badosa, valora molt positivament aquesta actuació que ha propiciat l’edició de la Guia turística de l’Alt Empordà, que «mostra tant en format paper com digital, els atractius turístics de l’Alt Empordà». «La finalitat d’aquest material promocional és impulsar el turisme i convidar a la descoberta de la comarca amb els seus principals recursos turístico-patrimonials». Amb la presentació dels dos formats es disposarà d’una eina de suport promocional en quatre idiomes.\nSi bé s’ha editat el catàleg en format en paper, com ja s’anava fent fins ara, pensant en material per oficines de turisme, fires i mercats del sector, workshops, fam i press trips, la crisi sanitària derivada de la Covid-19 i les circumstàncies sobrevingudes amb la pandèmia, sobretot amb l’absència d’accions presencials i els canvis cap a la digitalització, per aquesta nova edició s’ha donat prioritat a aquest format facilitant la visualització en dispositius mòbils en format vertical i horitzontal, i també optimitzada per tauletes.\nL’edició en format paper (pdf) es pot veure al web:\n«L’Alt Empordà: paisatges, natura, cultura i emocions».\nL’organització dels continguts de la guia fa èmfasi als atractius turístics de la comarca de diferents àmbits, facilitant enllaços, adreces i telèfons per facilitar que l’usuari pugui ampliar la informació.\nPer a la descoberta de la comarca en l’àmbit turístic, en aquesta edició de la guia trobem, en primer lloc, l’apartat Natura on s’inclou la informació dels Parcs, Paratges i els Espais Naturals, les principals platges i cales del litoral, amb propostes d’activitats per a gaudir-ne, com el senderisme i el cicloturisme. Un altre apartat recull una pinzellada per la història i el patrimoni de l’Alt Empordà, enumerant també els museus, monuments, centres culturals de la comarca, així com, en àmbit cultural, les diverses rutes literàries de la comarca.\nL’Alt Empordà com a territori turístic és també un referent de la gastronomia, la restauració i l’enoturisme i, en destaquen les manifestacions festives com les fires i els mercats temàtics.\nUn altre epígraf de la guia l’ocupa Figueres, capital de comarca i una darrera secció que fa una breu referència als Festivals de música i de cultura més insignes.\nFinalment tanca la guia el llistat de les oficines de Turisme i el mapa turístic comarcal.\n«L’Alt Empordà: paisatges, natura, cultura i emocions» es trobarà a partir d’aquest mes de maig, en les oficines de turisme i establiments turístics que en vulguin disposar i, en el format digital, en les webs promocionals i institucionals del sector Turístic.\nL’operació «Conservació, foment i desenvolupament del patrimoni natural i cultural de l’Alt Empordà» amplia el termini d’execució.\nAquest projecte de cooperació va néixer amb l’objectiu de desestacionalitzar el turisme i captar nous mercats potencials. La iniciativa està impulsada pel Consell Comarcal de l’Alt Empordà i la seva finalització, en un inici, era el mes de desembre del 2020. Amb la crisi sanitària de la Covid19 s’han ampliat els terminis d’execució per portar a terme les accions previstes.\nL’operació «Conservació, foment i desenvolupament del patrimoni natural i cultural de l’Alt Empordà» es va resoldre favorablement des del Departament de Governació de la Generalitat de Catalunya, mitjançant el programa FEDER el mes de febrer del 2017. Per a la gestió i l’execució de les actuacions previstes s'ha signat un conveni de col·laboració entre el Consell Comarcal de l'Alt Empordà i els ajuntaments de Colera, Maçanet de Cabrenys, Navata, Portbou, Sant Miquel de Fluvià, Roses, Sant Pere Pescador, Torroella de Fluvià i Vilafant. Les obres públiques que s’han inclòs en l’operació, en els municipis altempordanesos, formen part d’aquest del projecte amb el propòsit de fomentar la conservació del patrimoni cultural, promocionar els seus nuclis antics, restaurar monuments o bé rehabilitar espais urbans.


Climent Picornell | Remeis per viure bé\njcmllonja | 11 Juliol, 2017 21:29\nM’ha tocat estar al banc dels endolats en la mort d’un familiar. Sent que la mort és cada vegada més prop i més present i que la seva cerimònia és menys dura si estàs acompanyat per la gent que estimava al mort o els qui queden. Metre passa la gent per davant movent el cap o movent els morros, per manifestar el seu pesar, jo també moc el cap, i pens en la lletania dels conceptes i remeis a treballar per viure millor.\nL’espiritualitat, la creativitat, l’art, la família, els amics, la soledat, el temps, l’angoixa, les pèrdues, el silenci, la paciència, l’agraïment, la transcendència, viure conscient, viure el present, la flexibilitat, els privilegis, la salut, saber-se apreciar, mantenir nets els filtres, l’escolta, la curiositat, les expectatives, en minoria: fanatismes no, gràcies!, la mirada d’àguila, l’ humor, la fidelitat, els doblers, la feina, la incertesa, el dolor, la malaltia, la mort, la ira, la gelosia, l’enyorament, les bregues, l’enveja, escolta el cor: la intuïció simplifica!, l’amor, una mà per rebre, l’altra per donar, Visca la diferència!, Llibertat contra responsabilitat… Vaja! ja ha acabat de passar gent i els familiars es tornen a encontrar mentre el capellà frissa de tancar les portes de l’església. Sortim i es manté la tertúlia post funeral damunt les escales del portal dels homes.\nPens en quant duraran aquest rituals, o com moltes altres coses inevitablement fugen, se’n van, se moren o són capolades pels canvis que imposen –amb cita oximorònica de G. Steiner- “un silenci eixordador” a les nostres viles i els nostres fora-viles.\nDe retorn a ca nostra se presenta en Toni Tavernes, fill de l’amo en Gori, que ha estudiat Bioquímica i ve amb dos potets amb micel·li de gírgoles de card. L’experiment consisteix en infectar les arrels d'unes canyes-fel·les que hem sembrat perquè així es converteixin amb productores d’aquesta gírgola que, per a mon pare, era el bolet número u, millor que l’esclata-sang i fins i tot, ai las!, millor que el picornell.\nMadò Antònia Gorrita a defora, ja a la fresca amb els meus veïnats, comenta que per devers ca seva un home sol prendre el sol nu al balcó, amb gran fressa pels habitants del seu barri prop de can Pere Cairol. Ja s’han queixat al batle, el qual ha recomanat a la família del nudista que li tenguin esment i que si vol prendre el sol com en Pixaolives que ho faci dins la casa, no mostrant les seves vergonyes, potents per cert, a tot el veïnatge, que s’ha escandalitzat. I és de la vila, no és cap dels nous que han vengut al poble a viure, externs que en deim per aquí.\nDic que me’n vaig i em contesten: “No tornis amb ses mans buides!” Això ho deia sempre sa padrina Xarreta. I això volia dir quan tornis d’escola, quan tornis de missa, quan tornis del poble, no tornis mans buides; calia tornar amb un caragolet, un venciset, una branca per començar foc...tot cercat al camí, sense prendre res a ningú. Això era passada la guerra civil, quan la família vivia a foravila. Érem molts i era una forma d’ensenyar-nos a què tot ajuda, tot fa caramull.\nA la botiga ja han arribat els melons i les síndries del Marroc. Les síndries són més llargarudes, no rodones com les nostres i amb la pell més prima. Record un viatge pel nord d’Àfrica, per Alger en concret, on en vaig veure molts de camps sembrats de síndries; a tots ells però hi havia una cabaneta amb un home, el propietari o familiar, guardant perquè no les hi robassin. I feia molta de calor...\nCalor és el que em fa un estol de ciclistes que ara arriben, ben suats, al cafè, a berenar sense mirar prim, i amb una cridòria espantosa, caminant amb aquell tec a tec que fan les sabates d’anar en bicicleta. S’han fet habituals aquests grups, forans , estrangers i del poble, cada pic en veuen més embossant les carreteres i els nostres bars.\nMentre, al poble, avui hi ha comunions i es veu gent mudada, que després de la cerimònia aniran al refresc. El que dèiem: els rituals antics, molts d’ells lligats a l’església, encara aguanten, veurem per quant de temps.


BONS RESULTATS DEL CTT BADALONA A L’OPEN INTERNACIONAL DE VIC – Club Tennis Taula Badalona\nBONS RESULTATS DEL CTT BADALONA A L’OPEN INTERNACIONAL DE VIC\n4 de setembre de 2012 17 d'octubre de 2017 admin 0 comentaris\nL’1 i 2 de setembre es va celebrar al Pavelló Castell d’en Planes de Vic el XXVIIè Open Internacional de Vic, competició que dóna el tret de sortida de la temporada 2012-2013 del tennis taula català i que compta amb prop de 300 participants. L’Open internacional de Vic es considerada la competició més prestigiosa d’Espanya de caràcter obert i forma part del calendari de la RFETM i de la ETTU.\nEl CTT Badalona amb 19 participants va ser el segon club que va presentar més palistes, únicament superat pel club organitzador, el Fotoprix Vic. Els millors jugadors badalonins van ser Daniel Espino en l’Open Català B que va arribar a semifinals. Adrià Minca que en l’Open Infantil va arribar a quarts perdent 3-2 amb Joan Masip, qui posteriorment va ser el guanyador de la competició. Arnau Lloret va arribar a quarts de final de l’Open Benjamí A. Eudald Menino va arribar a quarts de l’Open Benjamí B i en el mateix open, en el dels més petits Pau Lloret va ser el guanyador en derrotar a Xavier Ollé del CETT Esparreguera per 3 a 1.\nInstant de la final masculina entre els francesos Christophe Legout i Michel Martinez. Fotografia: Antoni Lloret.\n← 📸🏅 LA FEDERACIÓ CATALANA DISTINGEIX AL CTT BADALONA\n🇪🇸🏓 BONS RESULTATS A GUADALAJARA →


Casa unifamiliar a l'Avinguda Madrid - Soto-Lay\nCasa unifamiliar a l’Avinguda Madrid\nCasa unifamiliar a l’Avinguda Madrid – Habitatge\nSOSTENIBILITAT ASEQUIBLE I DOMÈSTICA\nEl projecte de reforma i ampliació d’un petit habitatge unifamiliar a l’Avinguda Madrid a Sant Cugat del Vallès, dona peu a una reflexió sobre com incorporar sistemes d’estalvi enèrgetic de forma econòmica, didàctica, i entendible per part de l’usuari.\nDemostrar que amb un presupost molt baix es posible de construir un habitatge amb tots els requeriments de confort i de prestacions energètiques. Donar un màxim de prestacions amb un mínim de recursos.\nSISTEMES CONSTRUCTIUS DE FÀCIL EXECUCIÓ, que no requereixin mà d’obra especialitzada, i posibilitat d’autoconstrucció de certes parts.\nL’habitatge existent molt precari ja que es tractava d’una caseta d’estiu barata, es va consolidar i es van aillar els tancaments injectant llana de roca, minimitzant per tant l’obra de paletería.\nEn la nova edificació afegida es construeix una capsa de maó i formigó armat arriostrada per perfils metàl.lics que a la vegada serveixen per suportar l’envigat de fusta dels forjats superiors, mentre que en pb. es construeix un forjat sanitari tradicional amb viguetes autorresistents i revoltons ceràmics. Els paviments son tarimes de fusta de pí sobre rastrells en pb. i sobre taulons en planta pis i coberta. L’acabat de la façana es construeix amb grans panells de fusta-ciment atornillats sobre rastrells, formant una façana ventilada. A la façana sud es construeix amb fusteria d’alumini standard una gran vidriera davant el mur de formigo, per formar un mur “Trombe” coma captador energètic.\nEls forjats superiors, paviments, façanes posterior i lateral, i sistemes de conductes de transport d’aire calent, van ser construits per els propis usuaris.\nPOCS INDUSTRIALS I DE PROXIMITAT\nTota l’obra es va fer amb industrials de la comarca i més concretament de la ciutat: Sant Cugat del Vallès. Aixó va permetre que el transport i la contractació fos en gran mida a compte dels usuaris, reduint en gran mida el cost de l’obra.\nREDUCCIÓ DEL TEMPS D’EXECUCIÓ per fer l’habitatge habitable.\nEl fet de que gran part de l’obra es construis amb sistemes en sec, i que els materials s’aconseguisin en un entorn proper, va reduir de forma significativa el temps d’execució.\nHABITATGE PERFECTIBLE, la reducció del temps d’execució, va ser posible també en gran mida a que el projecte preveia la posibilitat d’incorporar millores al habitatge al llarg del temps, mentre ja era habitat, sense obres costoses.\n-SISTEMES PASIUS D’ESTALVI ENERGÈTIC de fàcil funcionament i comprensió.\nEs van primar els sistemes pasius, per minimitzar la repercusió econòmica inmediata, i perque el projecte va preveure la posibilitat d’incorporar-los en fases posteriors.\nEl mur Trombe ja preveía no només l’emisió d’aire calent per contiguitat, sino el seu transport a estances més allunyades mitjançant conductes i extractors standard adquiribles a qualsevol ferretería, així mateix preveia l’incorporació en façana de tendalls exteriors si l’arbrat plantat al seu davant era insuficient com a protecció de radiació excesiva.\nUna bona ventilació natural creuada directe entre les façanes nord i sud, trampilles d’obertura manual en el mur Trombe per el pas d’aire calent i extractors standart per el seu transport, van fer posible que el propi usuari anés descobrint el funcionament energètic de l’habitatge i optimitzant-lo.\nFotografies: Santi Soto


El Centre de Negocis Nodus Barberà acollirà el Fòrum Retail+D - Sabadell Informa!\nInici » Notícies » Política i Economia » Economia » El Centre de Negocis Nodus Barberà acollirà el Fòrum Retail+D\nPunt de trobada entre comerç, mercats i innovació\nCentre de Negocis Nodus Barberà // Imatge del web de Nodus Barberà\nEl proper 26 de febrer, l’Ajuntament de Barberà del Vallès, amb la participació de les consultores especialitzades en comerç i mercats J3B3 Economics S.L i Fica’t, duran a terme el Fòrum Retail+D al Centre de Negocis Nodus de Barberà.\nAquest Fòrum és un punt de trobada, debat i reflexió on es poden descobrir i compartir eines i metodologies innovadores en retail; fent èmfasi en el comerç de proximitat, els mercats i el territori.\nEl fil conductor d’enguany serà l’adaptació i aplicabilitat en les tecnologies per part de comerços i mercats, i s’estructurarà en tres eixos principals:\nRetail+Data: La Cambra de Comerç de Sabadell i l’empresa Abantia T-Cuento explicaran el poder i la importància de les dades com a base de la georeferenciació, i la seva utilitat alhora d’identificar el comportament dels clients.\nRetail+Digital: L’empresa Sinergialabs i Javajan Servicios de Internet S.L exposaran les possibilitats que faciliten eines innovadores com els Beacons o la Plataforma Moneder. Innovació en l’experiència de la compra i la fidelització de la clientela.\nRetail+Dinamització: Professionals i representants de referència del món del mercat i comerç debatran i aportaran idees pròpies en dues taules rodones vinculades a mercats i comerços de futur.\nParal·lelament a les ponències i taules rodones previstes hi haurà també un espai de showroom on empreses especialitzades en innovació i dinamització de comerços i mercats mostraran les seves eines i línies de treball.\nPer a més informació i formalització de la inscripció es pot consultar el web del Fòrum Retail+D.\n#barbera #beacons #cambra #Centre #comerç #Economia #empreses #fòrum #innovació #mercat #negocis #Nodus #noves tecnologies #retail+D #Vallès\nNodus Barberà ofereix una sessió sobre ‘Negociació amb la banca’\nEl Centre de Negocis Nodus Berbarà acollirà el Fòrum Retail+D http://t.co/nitQDkEO3k #SI #Sabadell


Wikiloc - ruta Sant Miquel d'Espinalbà, Mas Morera, Tossal Tres Reis, Mas del Ric de Fredes - Fredes, Valencia (España)- GPS track\nSant Miquel d'Espinalbà, Mas Morera, Tossal Tres Reis, Mas del Ric de Fredes\nTossal dels Tres Reis i el Negrell (cursa de muntanya)\nLa darrera visita la vaig fer amb el tot terreny, cap a l’any 2004. Ara em va venir de gust retrobar aquest indret singular del Port de Fredes o més ben dit de Vallderoures, enclavat en terres del Matarranya: Sant Miquel d’Espinalbà.\nAquesta vegada farem una ruta a peu per arribar-hi, resseguint antics senders del Port que comunicaven masos i pastures. De camí mirarem de descobrir els petits tresors, com m’agrada anomenar, que hi ha amagats per la contrada.\nAproximació: Hem d’arribar fins a Fredes i resseguir la pista en direcció a Pinar Pla. En arribar-hi veiem a l’esquerra el gran mas del Ric de Fredes. A tocar podem deixar el vehicle.\nItinerari: Sortim del Mas del Ric de Fredes o corral de Pinar Pla després de fer-li la visita de rigor. Una gran construcció de dos pisos a la part del mas. A la planta baixa encara es poden veure les menjadores dels animals adosades a les parets. Davant del mas s’obren les extenses planes d’antics conreus de blat i pataques.\nAl bancal de darrera el mas, a una cota més baixa trobem una antiga pista, que seguim cap a l’esquerra primer i que després va girant cap a la dreta. Aviat, en mig d’un gran tallafoc que la creua, veurem les fites del sender que s’enfila cap al Tossal dels Tres Reis, per on dresprés baixarem. La pista es transforma en sender que en suau pujada primer i després en baixada va guanyant terreny cap al barranc del Riu de Patorrat. Un antic baixador, senyalat amb alguna vella fita ens guia cap a la fondalada del barranc, en una zona recentment talada d’arbres, que configura el racó de Robert. La presencia de bous i vaques, tranquilament pasturant, ens fa desistir de visitar-lo. Ho deixarem per a una altra ocasió.\nUn corriol que puja decidit ens fa retrobar el sender que portavem i ens recondueix cap al nostre destí. L’estiu és inclement, i l’escassetat de pluges d’aquest any fa que tot sigue molt sec. Uns metres més endavant està el bassi de la Font d’Arcos, i el camí poc a poc es va internant en un dens bosc de pi negral, d’una espessor impressionant, sense perdre alçada.\nA la nostra dreta i al fons distingim, quan el bosc ho pertmet, el barranc i a l’altra banda la Collada de la Creu, anomenada així per l’encreuament de camins que s’hi pot trobar, a tocar de l’antic Rafalgarí o poblat de la Campaneta, com també es conegué. Un indret carregat d’història.\nEl sender continua avançant cap al nord-oest per les ombries d’Arcos, sempre amb el crestall de roca a la nostra esquerra de la Mola Torroja. Finalment, entre vegetació més esclarissada arribem a un ampli coll, que fa una preciosa balconada cap al barranc, a llevant, de Patorrat. En front s’aixeca una petita illa de roca entre cingleres, la Punta de la Torroja.\nContinuem per sota mateix del cingle de llevant de la Punta, per camí ara perdut i dolent, però sense perdre de vista les magnífiques panoràmiques que ens regala aquest vessant de muntanya. Un cop superada la punta, el terreny es fa més dolç de caminar, entre espígol i romers, ja tenim al davant a Sant Miquel d’Espinalbà.\nPer l’esquerra arriba la pista que vé del Tossal, i que com altres, des de tots els punts cardinals conflueixen en aquesta punta de cingle, que esdevé lloc de trobada. Sant Miquel, ermita, mas, pallers i corrals, en altres temps lloc de peregrinació de la gent de tots els masos de la zona i dels veïns de Fredes i Vallderoures, on es trobaven per pregar i fer festa. Cada cop més enrunat, conserva encara una aura especial, que ens fa visitar-la en respecte. Masos de parets pintades en blavet que ens parlen de la vida dura dels seus masovers. L’antic collar de matxo encoixinat amb les restes de cuiro dels escalers per subjectar les sàrries o per enganxar el carro…\nAl mig de la façana oest trobem l’arcada coronada per l’espadanya que dóna accés a l’ampli santuari assolat a l’esquerra i al “Mas de dins”.\nSi davallem per la part nord de l’indret per un corriolet de cara a la bassa que hi tenim al davant, a meitat de la baixada un altre corriolet a l’esquerra ens deixara davant del Pou de Sant Miquel. Unes escales empedrades baixen a una mena de barraca amb sostre de pedra en sec, excavada a la roca on hi ha el pou.\nTornem enrera per la pista que passa dos bancal per sota del pou, ara en direcció sud. A la dreta queda un turonet arrodonit on ens hi assomem per veure la panoràmica d’aquesta altra vessant: el barranc del riu Pena als nostres peus, la Punta de la Serreta, la Mola de Sildo i més a l’esquerra l’alterós Tossal d’en Canader, de 1393m i la cota més alta de la zona.\nReprenem i seguim la pista en direcció sud, que ens menaria fins al Tossal dels Tres Reis. Però més o menys a mitja distància dels dos punts, St Miquel i Tossal, deiem la propera cresta de la Mola Torroja a l’esquerra i prenem una antiga pista cap a la dreta que baixa suau per anar a trobar el Mas de Morera. Al capdamunt d’una cinglera de roca, envoltat de terres de conreu encara treballades. El Mas mira cap a la petita vall, que cap a la dreta va fins al Mas de la Serreta envoltat també de grans bancals de conreu. El petit balcó de fusta mig tombat encara aguanta el pas del temps…\nDes de la mateixa façana, per l'esquerra, baixem per un petit sender en ziga-zaga, en mig de la llosa de roca, cap al fons del barranc, fins a la pista que el solca. Pugem per l’esquerra uns metres fins a trobar una antiga pista molt desdibuixada que a la dreta s’interna pel petit barranc que tenim al davant. La vella pista acaba a una petita era al mig del barranc. Pocs metres abans d’arribar-hi, un corriol marcat en una fita de pedra ens convida a seguir-lo fins a la preciosa Font del Teix, que jo anomeno del Mas de Morera, per distingir-la de les moltes fonts del Teix que hi podem trobar per tota la serralada dels Ports. Una petita capelleta construida al recer d’un ample marge de pedra dona resguard a les clares i fresques aigües que hi brollen, i que omplen de vida aquesta raconada de barranc.\nDes de l’ereta del barranc, prenem el que potser és el tram més perdut de la travessa. Barranc amunt, sense temor, esquivant esbarzers, arços, aranyoners i rosers silvestres que lluiten per barrar-nos el pas, sortim a una mena de confluència de barranquets, on prendrem el de la dreta per seguir remuntant. Aviat arribem a una vella pista que ara seguirem cap a l’esquerra per retrobar la pista principal. Uns metres a l’esquerra i trobem la bifurcació que puja, en un moment, al capdamunt del Tossal del Tres Reis. Punt de confluència entre Catalunya, Aragó i València. Conta la llegenda que era el punt de trobada dels tres reis per negociar entre els regnes.\nLa esplèndida vista que abasta bona part dels Ports més meridionals, convida a fer una parada i gaudir-ne.\nJa només ens resta baixar cap al punt de partida. Des del punt més elevat del Tossal, a tocar de l’indicador, hi surt un sender que en principi decidit i poc a poc més planer, ens fa perdre alçada ràpidament, resseguint un ample tallafoc, fins a trobar la pista per la que hores abans avançamem en direcció contrària. Desfem camí fins al Mas del Ric de Fredes. La presència inesperada d’un escurçò, prenent el sol al mig del sender, ens fa perdre una mica més de temps.\nLa bellesa captivadora i quasi hipnotitzant de la serp, ens fa reflexionar també sobre la importància d’anar sempre en molt de respecte a la muntanya i a la natura en general, essent sempre conscients de la bellesa que hi podem trobar en els seus animals, plantes i paissatges, però també dels perills que hi amaguen.\nPer tant, i per fer-ho entenedor, gaudint, però sempre alerta d’on i què xafem, que ens posem a la boca, o d’on ens fiquem i quan. S’ha de portar sempre el calçat i vestit adequats, tenir una bona orientació o mitjans per facilitar-la, i coneixements bàsics de muntanya, per per exemple saber llegir un sobtat canvi de temps que ens pot complicar la vida.\nLa millor opció per aquells que no hi sou prou experts és anar acompanyats d’algú que si que ho sigui.\nFont de St Miquel d'Espinalbà\nFont del Teix de Mas Morera\nRacó de Robert\nSt Miquel d'Espinalbà\nHola, ha trobat interessant aquesta ruta Sant Miquel d'Espinalbà, Mas Morera, Tossal Tres Reis, Mas del Ric de Fredes https://ca.wikiloc.com/rutes-senderisme/sant-miquel-despinalba-mas-morera-tossal-tres-reis-mas-del-ric-de-fredes-19426400 Salutacions, Wikiloc - Rutes del Món


La Colla Vella estrena els nou pisos per Sant Isidre\nLa Colla Vella estrena els castells de nou per Sant Isidre\nEls de la camisa rosada han descarregat el 3de9f i carregat el 4de9f\ndiumenge, 19 de maig 2019 - 00:22h\n4de9f carregat de la Colla Vella dels Xiquets de Valls a la diada de Sant Isidre | David Prats\nLa plaça de l’Oli ha estat l’escenari aquest dissabte del primer compromís important de la temporada per la Colla Vella dels Xiquets de Valls amb motiu de la diada de Sant Isidre. Els del Portal Nou han ensenyat les cartes en una jornada en què els Xiquets de Reus i els Castellers de Lleida també han sortit satisfets de plaça. En canvi, els Xiquets de Tarragona han fallat amb el castell de vuit.\nTripleta amb el pilar rosada incompleta\nA diferència del 2018, la Vella no ha pogut descarregar les quatre construccions a la diada vallenca. Per començar, s’han apuntat el primer 3de9 amb folre de la temporada. Tot i pujar un xic nerviós, el castell ha tingut una baixada molt controlada per part del tronc.\nA la segona ronda, ha arribat l’hora del 4de9 amb folre. Ha estat el moment en què les sensacions han canviat. L’han agafat molt obert de terços i això ha fet que aquest pis no estigués gens còmode en cap moment. Un cop carregat, la mala quadratura del castell per baix ha seguit fins que s’ha enfonsat per quarts en el moment que es retiraven els dosos.\nDesprés de l’ensopegada amb el quatre, que no deixava carregat des de la festa major de la Bisbal del Penedès del 2014, els de la camisa rosada han tancat les tres rondes de castells amb una altra estrena en forma de 4de8 amb el pilar. Per rubricar una tarda notable han plantat l’espadat de 6 a la ronda de pilars.\n3de9f de la Colla Vella dels Xiquets de Valls a la diada de Sant Isidre | David Prats\nReus s’agrada amb la clàssica\nEls Xiquets de Reus s’han presentat a Valls amb ganes de castells. Tot i això, la falta d’algun efectiu ha fet descartar l’estrena del 2de8 amb folre i s’han decantat per la clàssica de vuit. Han començat amb un 4de8 bellugadís. A continuació, han descarregat un 3de8 correcte de mides. Han finalitzat la seva actuació amb un 2de7 apamat.\n3de8 dels Xiquets de Reus a la diada de Sant Isidre | David Prats\nProblemes pels matalassers\nEls efectes de la caiguda del 4de8 dels Xiquets de Tarragona de diumenge passat a Sants els han passat factura a la plaça de l’Oli. La colla que dirigeix Oriol Peiró ha començat la diada amb un 5de7, però a la segona ronda han desmuntat el 3de8 amb aixecador col·locat. Han redreçat una diada descafeïnada amb el 4de7 amb el pilar i el 3de7.\n5de7 dels Xiquets de Tarragona a la diada de Sant Isidre | David Prats\nGamma alta de set de Lleida\nDesprés de la festa major de Sant Anastasi, els Castellers de Lleida no han abaixat el fre a la capital de l’Alt Camp. Els de la camisa grana han fet valer el bon bagatge aconseguit en els darrers assajos i han descarregat el 2de7, el 4de7 amb l’agulla i el 5de7.\n"Els objectius del 2019 dels Xiquets de Cambrils" "Els objectius del 2019 dels Xiquets de Vila-seca"\nXiquets de Tarragona Xiquets de Reus Colla Vella dels Xiquets de Valls castellers


Últims programes - Set de sons\nMúsica: universal i integradora\nTant a les aules com al carrer, els infants viuen en un món ple de diversitat cultural. "Set de sons" investiga les possibilitats que ofereix la músic\na a l'hora d'acostar aquestes múltiples realitats culturals. En parlem amb Cristina González-Martín, especialitzada en la didàctica de les músiques del món a l'aula, i també amb Pablo Persico, director i fundador de l'Associació Integrasons que promou la creació d'orquestres amb infants en situació d'exclusió social. A més, amb Yuliia Sladkovska, fundadora de l'Associació de Professors de Música d'Ucraïna, descobrim com pot ajudar la música als infants ucraïnesos refugiats a Catalunya.\nTant a les aules com al carrer, els infants viuen en un món ple de diversitat cultural. "Set de sons" investiga les possibilitats que ofereix la música a l'hora d'acostar aquestes múltiples realitats culturals. En parlem amb Cristina González-Martín, especialitzada en la didàctica de les músiques del món a l'aula, i també amb Pablo Persico, director i fundador de l'Associació Integrasons que promou la creació d'orquestres amb infants en situació d'exclusió social. A més, amb Yuliia Sladkovska, fundadora de l'Associació de Professors de Música d'Ucraïna, descobrim com pot ajudar la música als infants ucraïnesos refugiats a Catalunya.\nEl "Sean nós" celta es caracteritza perquè és un tipus de cant molt ornamentat, ple d'improvisacions i glissandos, interpretat per una sola persona i\nsense instrumentació. Les cançons expliquen una història o un conte. En sentim una que parla d'un ritual de la cultura celta: la pesca de les algues marines.\nEl "Sean nós" celta es caracteritza perquè és un tipus de cant molt ornamentat, ple d'improvisacions i glissandos, interpretat per una sola persona i sense instrumentació. Les cançons expliquen una història o un conte. En sentim una que parla d'un ritual de la cultura celta: la pesca de les algues marines.\nEl qanun és un instrument propi de la música tradicional de l'Orient Mitjà. Es tracta d'un instrument de corda pinçada de forma trapezoidal que es toc\na assegut. És de la família dels salteris i compta, normalment, amb 26 grups de cordes.\nEl qanun és un instrument propi de la música tradicional de l'Orient Mitjà. Es tracta d'un instrument de corda pinçada de forma trapezoidal que es toca assegut. És de la família dels salteris i compta, normalment, amb 26 grups de cordes.\nTot més fàcil i feliç: música i rutines\nEls beneficis de cantar als infants en edats primerenques són múltiples i, de fet, és un fet gairebé instintiu. Però la música, més enllà de relaxar o\nestimular el llenguatge, ens pot ajudar a establir certes rutines, com vestir-se o menjar, amb més facilitat? Cada cop són més els pares i mares que en comproven l'eficàcia. "Set de sons" en parla amb la musicoterapeuta Núria Bonet i les autores de "Cançons menudes", Gemma Baños i Marta Canellas. A més, a les seccions didàctiques Violant Olivares ens presenta l'ukelele i descobrim la "Simfonia domèstica" de Richard Strauss.\nEls beneficis de cantar als infants en edats primerenques són múltiples i, de fet, és un fet gairebé instintiu. Però la música, més enllà de relaxar o estimular el llenguatge, ens pot ajudar a establir certes rutines, com vestir-se o menjar, amb més facilitat? Cada cop són més els pares i mares que en comproven l'eficàcia. "Set de sons" en parla amb la musicoterapeuta Núria Bonet i les autores de "Cançons menudes", Gemma Baños i Marta Canellas. A més, a les seccions didàctiques Violant Olivares ens presenta l'ukelele i descobrim la "Simfonia domèstica" de Richard Strauss.\nA la seva "Simfonia domèstica" Richard Strauss va voler plasmar i transformar en música les rutines diàries de casa seva i la seva família. Es tracta\nd'una peça plena de tendresa i alguns tocs d'humor on podem sentir moments de joc, complicitats de vespre i l'estona d'anar a dormir.\nA la seva "Simfonia domèstica" Richard Strauss va voler plasmar i transformar en música les rutines diàries de casa seva i la seva família. Es tracta d'una peça plena de tendresa i alguns tocs d'humor on podem sentir moments de joc, complicitats de vespre i l'estona d'anar a dormir.\nL'ukelele és un instrument de corda pinçada protagonista de la música popular de les illes de Hawaii, de Tahití i l'illa de Pasqua. Violant Olivares é\ns una de les màximes impulsores, juntament amb Eduardo Hernández, de la introducció de l'ukelele a través del cançoner "Ukelele per a mans menudes" i del projecte didàctic per a famílies i docents Ukelelé Ukelelà!. Ella mateixa ens explica què és el que més li agrada d'aquest instrument.\nL'ukelele és un instrument de corda pinçada protagonista de la música popular de les illes de Hawaii, de Tahití i l'illa de Pasqua. Violant Olivares és una de les màximes impulsores, juntament amb Eduardo Hernández, de la introducció de l'ukelele a través del cançoner "Ukelele per a mans menudes" i del projecte didàctic per a famílies i docents Ukelelé Ukelelà!. Ella mateixa ens explica què és el que més li agrada d'aquest instrument.\nMúsica per aprendre: els idiomes\nLa música és una gran aliada de l'aprenentatge perquè és l'únic estímul que desperta totes les àrees del cervell. En el cas de les llengües, a més, aj\nuda a discriminar i reproduir amb més facilitat els sons. Investiguem les possibilitats del binomi música i idiomes a través de dues propostes diferents: l'espectacle del Palau de la Música "Twinkle Twinkle Baby's Star" amb arranjaments de Marc Timón; i els musicals en anglès organitzats per l'Escola Municipal de Música de la Selva del Camp. A més, Marta Roma ens descobreix el violoncel a través de la seva experiència.\nLa música és una gran aliada de l'aprenentatge perquè és l'únic estímul que desperta totes les àrees del cervell. En el cas de les llengües, a més, ajuda a discriminar i reproduir amb més facilitat els sons. Investiguem les possibilitats del binomi música i idiomes a través de dues propostes diferents: l'espectacle del Palau de la Música "Twinkle Twinkle Baby's Star" amb arranjaments de Marc Timón; i els musicals en anglès organitzats per l'Escola Municipal de Música de la Selva del Camp. A més, Marta Roma ens descobreix el violoncel a través de la seva experiència.\nSempre s'ha dit que el seu so recorda la veu humana. Pau Casals li deia "el meu estimat amic" i molts compositors, com Johann Sebastian Bach, li han d\nedicat grans obres. Descobrim totes les possibilitats i curiositats del violoncel a través de l'experiència de Marta Roma.\nSempre s'ha dit que el seu so recorda la veu humana. Pau Casals li deia "el meu estimat amic" i molts compositors, com Johann Sebastian Bach, li han dedicat grans obres. Descobrim totes les possibilitats i curiositats del violoncel a través de l'experiència de Marta Roma.\nExploradors de la història: com sonava de debò l'època medieval?\nEl gust actual per recrear l'època medieval ha provocat gèneres musicals tan curiosos com el bardcore o ha fet virals dos monjos dominics cantant greg\norià. Ho podem aprofitar per encuriosir els infants per la música medieval? I, en realitat, quin era el paisatge sonor d'aquesta època? En parlem amb Laura de Castellet, experta a acostar els instruments i la música medieval al públic escolar i familiar i, també, amb el musicòleg Antoni Madueño, responsable del projecte Awakening sleeping instruments, que ha recreat els instruments de la portalada romànica del monestir de Ripoll. A més, en les seccions didàctiques ballem com els pelegrins del Montserrat medieval i descobrim el sac de gemecs a partir de les experiències de Cesc Sans.\nEl gust actual per recrear l'època medieval ha provocat gèneres musicals tan curiosos com el bardcore o ha fet virals dos monjos dominics cantant gregorià. Ho podem aprofitar per encuriosir els infants per la música medieval? I, en realitat, quin era el paisatge sonor d'aquesta època? En parlem amb Laura de Castellet, experta a acostar els instruments i la música medieval al públic escolar i familiar i, també, amb el musicòleg Antoni Madueño, responsable del projecte Awakening sleeping instruments, que ha recreat els instruments de la portalada romànica del monestir de Ripoll. A més, en les seccions didàctiques ballem com els pelegrins del Montserrat medieval i descobrim el sac de gemecs a partir de les experiències de Cesc Sans.\nDos joves monjos dominics de Friburg han aconseguit fer-se virals gràcies a un canal de YouTube que fa difusió del cant gregorià. Es tracta d'OP Chant\ni en poc temps ha aconseguit més de 20.000 seguidors. Ho aprofitem per apropar aquest tipus de cant als infants i relaxar-nos en família.\nDos joves monjos dominics de Friburg han aconseguit fer-se virals gràcies a un canal de YouTube que fa difusió del cant gregorià. Es tracta d'OP Chant i en poc temps ha aconseguit més de 20.000 seguidors. Ho aprofitem per apropar aquest tipus de cant als infants i relaxar-nos en família.\nL'origen de la cornamusa segurament és a l'època romana, però va ser durant l'edat mitjana que es va popularitzar de la mà dels joglars. De la seva mo\nrfologia en destaca una gran bossa a on s'acumula l'aire feta de pell de cabra o de xai. De cornamuses en trobem arreu però al Principat la coneixem com a sac de gemecs, buna, bot, cabreta, criatura verda o coixinera, i a les Illes com a xeremia. El sacaire Cesc Sans ens n'explica tots els detalls.\nL'origen de la cornamusa segurament és a l'època romana, però va ser durant l'edat mitjana que es va popularitzar de la mà dels joglars. De la seva morfologia en destaca una gran bossa a on s'acumula l'aire feta de pell de cabra o de xai. De cornamuses en trobem arreu però al Principat la coneixem com a sac de gemecs, buna, bot, cabreta, criatura verda o coixinera, i a les Illes com a xeremia. El sacaire Cesc Sans ens n'explica tots els detalls.


Hotel Fröhlich-Höche Uslar Alemanya - Ofertes d'hotels amb els MILLORS DESCOMPTES EN LÍNIA\nAmelitherstr.6, Schonhagen, Uslar, Alemanya - Molt bona ubicació - Veure al mapa\nMés informació sobre Hotel Fröhlich-Höche\nDissenyat tant per oci com per negoci, Hotel Fröhlich-Höche està situat idealment a Uslar; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHotel Fröhlich-Höche també ofereix moltes instal.lacions per enriquir la seva estada a Uslar. Les carecterístiques més important de l'hotel inclouen restaurant.\nA més, totes les habitacions ofereixen una gran varietat de comoditats com ara calefacció, escriptori, aparell de televisió, plat de dutxa per satisfer els clients més exigents. L'hotel ofereix meravelloses instal.lacions d'oci com sauna, jardí que faran de la vostra estada una experiència inoblidable. Si buscau un allotjament còmode i adequat a Uslar, faci de Hotel Fröhlich-Höche la vostra llar.


Joc Infecció friendly Online. Jugar gratis\nJoc Infecció friendly\nJuga el joc Infecció friendly En línia:\nDescripció del joc Infecció friendly\nEspai de joc d'acció en línia amb elements de la tridimensionalitat. Excel · lent combinació de carreres i trets jocs no deixis que t'avorreixes a la feina. . Juga el joc Infecció friendly en línia.\nCaracterístiques tècniques del joc Infecció friendly\nJoc Infecció friendly ha afegit: 06.03.2011\nEl joc es juga: 2497 vegades\nClassificació de joc: 1.8 terme 5 (5 estimacions)\nEls jocs com el joc Infecció friendly\nDescàrrega del joc Infecció friendly\nInsereix el joc Infecció friendly a la seva pàgina web:\nPer inserir el joc Infecció friendly a la seva pàgina web, copieu el codi i enganxeu-lo al codi HTML del vostre lloc. A més, si t'agrada el joc Infecció friendly, copiar i enviar l'enllaç a un amic o els teus amics, compartir el joc amb el món!\nAmb el joc Infecció friendly, també va jugar al joc:


Les claus tàctiques de l’Atlètic-Barça: defensa transparent, atac innocu\nL’equip de Koeman va exhibir la seva debilitat defensiva i no va tenir qualitat per fer mal al campió de Lliga\n03 de d’octubre del 2021. 11:56\nDos gols i el mateix error\nEls dos gols de l’Atlètic van néixer de la mateixa manera. A l’esquena de la defensa del Barça. Tots dos pel flanc dret blaugrana. Tots dos perquè la defensa de Koeman no va saber desactivar Joao Félix, que va desequilibrar el partit. El control del portuguès en l’1-0 va ser determinant, firmat per Lemar. I després la desorganització va portar el 2-0, rubricat per Suárez. Tot molt senzill per a un precís i veloç Atlètic.\nKoeman va canviar de sistema. Va abandonar la fórmula dels tres centrals i va recuperar el 4-2-3-1 amb què va engegar la seva etapa al Barça. Però era asimètric perquè Nico escortava Busquets en el mig centre, mentre Frenkie de Jong exercia de fals interior dret, ja que la responsabilitat d’aquesta banda requeia en Mingueza. Coutinho jugava per darrere de Memphis. El Barça tenia la pilota, però sense profunditat. I sense rematada.\nI la tènue llum d’Ansu\nVa fallar darrere i va fallar davant. La vella història del Barça de Koeman, sobretot en aquest inici de temporada. Transparent va estar la defensa i ineficaç l’atac, resumit en les dues ocasions que va desaprofitar Coutinho. Va aparèixer després Ansu Fati per donar una llum, per tènue que fos. El Barça va jugar en la segona meitat amb el 4-3-3, i el jove va disfrutar de llibertat per crear una mica de perill. Ansu va actuar de davanter centre. Va ser dinàmic, generant amenaça a la defensa de l’Atlètic, que va viure una nit plàcida\nDiego 'Cholo' Simeone Gerard Piqué Lliga Santander Atlètic de Madrid Ronald Koeman


La menorquina S’Alblagai s’incorpora al programa de Custòdia Agrària\nA través de la signatura de l’acord de pràctiques agràries sostenibles, la finca de s’Alblagai s’uneix a Custòdia Agrària | GOB\nL’activitat agrària d'aquesta finca es va abandonar als anys cinquanta i la recuperació la van iniciar Basili Enrich i son pare a principis dels 2000\nEl programa de Custòdia Agrària celebra la incorporació de la finca de s’Alblagai, qui s’uneix a la xarxa de finques que trien un model agrari viable econòmicament que respecta la natura, segons ha compartit el GOB.\nEn Basili Enrich és un pagès jove que vol recuperar la terra familiar abandonada durant més de 50 anys, per donar-li viabilitat amb una activitat que respecta el passat i escolta la memòria quasi oblidada, alhora que mira cap el futur. Apostar per la ramaderia i l’agricultura ecològica i prioritza el benestar animal.\nS’Alblagai està considerat un dels llocs més antics de Menorca. El seu nom sembla estar relacionat amb la seva funció d’’abrigai’ a l’antic camí de Maó a Ciutadella. Es tenen referències d’aquest lloc de l’any 1455, amb el nom de ‘Balegay’ o ‘Abrigai’, i a finals del segle XVI ja com a ‘Albalagay’.\nLa història familiar és llarga. S’Alblagai pertany a la família d’en Basili des de com a mínim el segle XVI. L’activitat agrària es va abandonar els anys cinquanta i la recuperació la van iniciar ell i son pare a principis dels 2000. La van certificar en ecològic l’any 2009.\nAra hi produeixen fruita i verdures, carn de vedella i ous. A més, converteix en farina el blat xeixa que cultiva, i ven planters ecològics de flors i plantes aromàtiques. Els seus productes es poden adquirir directament a la finca, situada als afores d’Alaior, i a algunes botigues d’alimentació ecològica d’Alaior i Maó.\nLa finca alberga un ric patrimoni etnològic i arqueològic, que poc a poc va recuperant, i està situada a la vora del barranc des Rellotge, indret d’especial interès pels seus valors naturals. Compta amb zones protegides declarades com a reserva de fauna, LIC, ZEPA i ANEI.\nAmb la signatura de l’acord de Custòdia Agrària el pagès es compromet a gestionar la finca de manera sostenible, amb respecte als elements naturals i potenciant la biodiversitat. Per la seva part, el GOB el recolzarà amb accés a formació i assessorament, promoció dels seus productes i visibilitat, accions de voluntariat i impulsant noves línies de treball a la finca, com pot ser el pasturatge dirigit, l’aprofitament d’aigües pluvials o l’adequació d’infraestructures per donar suport a la biodiversitat.\nEl programa de Custòdia Agrària cerca impulsar el canvi de model productiu de l’illa, apostant per la compatibilitat de l’activitat agrària amb la preservació dels valors ambientals presents a les finques.\nMés de la meitat de la superfície de Menorca està gestionada per pagesos i pageses. Ells i elles són, per tant, actors principals en la conservació del paisatge i la biodiversitat. La resta, com a consumidors, podem contribuir a la viabilitat de l’activitat agrària local i sostenible amb les nostres decisions de compra.


L'hereu del bar¢ de granera | Bernat Joan i Mar¡\nEl baró de Granera un bon dia va decidir anar-se'n a les Croades. L'aventura sempre acompanyava uns determinats cavallers medievals. Mentre el baró és fora, emperò, la vida continua al castell de Granera. I, a mesura que passa el temps, el record de l'amo i senyor del castell es va difuminant. Què pot passar, quan el vell baró de Granera, torni de les seues aventures cavalleresques?


2. Bloc 2.- La normativa turística i els contractes turístics: - Subjectes turístics - Questions generals - Empreses turístiques - Consumidors i usuaris - Contractes turístics - Contractes en general - Contracte de viatge combinat - Contracte de allotjament - Contracte de transport - Contracte de adquisició de un dret d’aprofitament per torn de un bé inmoble d’us turístic. - Contracte d’assegurança\nClasses participatives 9 15 24\nElaboració de treballs 9 15 24\nSimulacions 9 15 24\nClasses expositives Aquesta activitat representa el 10% sobre la nota final 10\nRecerca de lleis i comentaris i exposició dels estudiants Aquesta activitat representa el 10% sobre la nota final 10\nEstudi i elaboració de contractes i exposició dels estudiants L'Estudi i elaboració de contractes i exposició dels estudiants; representa el 20% sobre la nota final. 20\nCreació de subjectes turístics La Creació de subjectes turístics; representa el 20% sobre la nota final 20\nProves d’avaluació Les Proves d’avaluació ; representa el 20% sobre la nota final. 40


Eucaristia d’inici de curs a la Cúria - Bisbat de Sant Feliu de Llobregat\nEucaristia d’inici de curs a la Cúria\nPublicat el 5 octubre, 2020\nEn el marc del Temps de la Creació.\nDivendres 2 d’octubre, a les 8.30h, a la capella de la Casa de l’Església el bisbe Agustí va presidir la missa d’inici de curs per als treballadors i voluntaris de la Cúria diocesana. Va ser també ocasió de cloenda del Temps de la creació, que va de l’1 de setembre, Jornada Mundial de pregària per la cura de la creació, fins al 4 d’octubre, festivitat de sant Francesc d’Assís.\nEn la monició d’entrada a la celebració, es va fer present el compromís de la Cúria i dels que hi treballen per millorar cada cop més en la cura del nostre planeta, en la feina quotidiana que es desenvolupa a la Casa. També les pregàries han recollit les intencions dels presents en sintonia amb l’esperit de l’encíclica del papa Laudato Si’, per donar veu a “la crida de la terra i la crida dels pobres”.\nEl bisbe Agustí en la seva homilia ha recordat la festivitat dels Sants Àngels Custodis, que s’esqueia aquell dia, i les lectures de la litúrgia, fent present la figura de Déu creador i provident, que no descuida la marxa del món, respectant alhora la llibertat humana. Convidava els treballadors i voluntaris de la Cúria a desenvolupar la pròpia tasca “com si fóssim àngels, intel·ligents i servidors, per tenir cura i portar a terme una obra de perfecció” i també a ser “àngels per als nostres germans”.


La APP "Radar Covid" i la protecció de dades personals - JDA | Servicios Profesionales\nHomeBlogLegalLa APP “Radar Covid” i la protecció de dades personals\nLa APP “Radar Covid” i la protecció de dades personals\nEl Govern d’Espanya ha anunciat el llançament de l’App Radar COVID per al proper 15 de setembre amb la finalitat de rastrejar les cadenes de contactes i possibles contagis com a mesura per fer front a la pandèmia. Aquestes aplicacions ja han estat implementades i estan en funcionament a diferents països europeus des de el passat mes de juny. Més enllà d’algunes crítiques referents a la instauració tardana d’aquesta eina, especialment tenint en compte que l’increment de turisme dels mesos anteriors; la veritat és que hi ha una gran preocupació referent al funcionament d’aquestes aplicacions, les dades que emmagatzema, i a qui es transmet aquesta informació. També hi ha la creença que l’element clau per a realitzar el rastreig és la geolocalització de l’usuari, i que aquesta informació pot ser utilitzada per a altres finalitats de control.\nAquesta aplicació no requereix dades personals ni permisos de localització, ja que el seu funcionament està basat en l’ús de la connexió Bluetooth que han de tenir activats els dispositius mòbils. Quan dues persones que la tenen descarregada passen més de 15 minuts junts a menys de 1,5 metres de distància, els dos dispositius intercanvien unes claus, elaborant així un registre anonimitzat a què el mateix usuari tampoc pot accedir ni desxifrar.\nRadar Covid serà de codi obert, però de moment no és possible revisar-lo. Un codi que és alliberat en obert permet poder ser auditat i revisat per tercers, garantint així la seva fiabilitat i transparència. Aquesta aplicació es va implementar com a prova pilot a Canàries durant els mesos de juny i juliol. L’Agència Espanyola de Protecció de Dades va lamentar en el seu comunicat de data 23 de juny que l’eina s’havia desenvolupat sense la seva participació, a excepció d’un procediment d’actuacions d’investigació iniciat el 21 de maig i que no havia estat conclòs. També van aprofitar per recordar en aquest comunicat que el responsable del tractament, és a dir, el Govern, ha de tenir en compte la protecció de dades des del disseny de el projecte.\nAlguns experts consideren que ha de dur-se a terme una Avaluació d’Impacte relativa a la protecció de dades abans de començar a utilitzar una aplicació ja que el tractament de dades de caràcter especial a gran escala pot comportar un alt risc. No obstant això, segons les informacions facilitades per les fonts governamentals asseguren que no existeix tal tractament pel que fa tota la informació està anonimitzada, i únicament es pot accedir als registres de rastreig per part de les autoritats sanitàries.\nA tall de conclusió, podem afirmar que, tot i que ha existit una manca de transparència, l’app Radar Covid no incompliria amb la normativa aplicable en matèria de protecció de dades en tant que, segons les informacions rebudes, ni tan sols es pot considerar que s’estigui fent un tractament de dades de caràcter personal.\nDe tota manera, perquè l’ús de l’aplicatiu sigui efectiu és fonamental que els ciutadans utilitzin aquesta eina, cosa que no està a l’abast de tots. A Itàlia a finals de juliol només el 8% de la població s’havia descarregat l’aplicació.\nResulta evident que davant la pandèmia que està patint el món sencer cal que els governs desenvolupin tots els seus recursos efectius, inclosos els que s’estiguin basats en les noves tecnologies, però això ha d’anar acompanyat d’un compliment de la normativa aplicable així com de la màxima transparència possible, precisament per garantir els drets del ciutadà.


Un català ho confirma: La gran notícia sobre l'esperançadora vacuna de la Covid-19\nL'infermer català que va rebre una vacuna contra la Covid-19 confirma la gran notícia\nDos mesos després d'haver-se vacunat, no ha tingut efectes secundaris\nper Alejandro Cañete dimarts, 4 d’agost 2020 - 15:29h\nDiverses vacunes es troben ja en una fase molt avançada | Europa Press\nDiverses farmacèutiques, universitats i centres d'investigació mantenen actualment una cursa contra el rellotge per ser els primers a obtenir una vacuna efectiva contra la Covid-19. Des de fa setmanes, la d'Oxford és una de les que es troba més avançades, sobretot gràcies als bons resultats obtinguts entre els 10.000 voluntaris a qui van vacunar fa dos mesos.\nEntre ells es troba l'infermer català, Joan Pons, que explica en una entrevista a 'RAC1' com fins al moment no ha sentit cap mena d'efecte secundari. Així, d'ençà que va rebre la vacuna, el 5 de juny, ja té «set PCRs negatives i ara espero el resultat de la vuitena». A diferència d'altres voluntaris, no ha tingut ni mal de cap ni cap altre dels símptomes lleus que s'han detectat en alguns d'ells.\nAra mateix des d'Oxford faran a tots els voluntaris «seguiment durant tot un any». Joan Pons explica que encara no es pot saber si «hi ha efectes a llarg termini». Però el fet que no hi hagi a curt termini podria indicar que no hi haurà a llarg termini. L'objectiu hauria de ser aconseguit ràpidament una vacuna i que aquesta «ja s’acabarà de polir».\nMillors resultats dels previstos\nEl gran dubte existent, un cop es comercialitzin les diferents vacunes, és saber quant durarà la immunitat que proporcionen contra el coronavirus. Els anticossos, explica Pons, s'estima que poden durar uns 3 o 4 mesos però veu esperança en el fet que es fabriquin, com ha passat amb la vacuna d'Oxford, «cèl·lules T, que busquen i maten el virus molt ràpidament». A més, aquestes «podrien aguantar fins a dos anys».\nTot i això ha volgut recordar que la vacuna no és una prevenció contra el virus. «No impedeix que entri al cos. El que fa és reduir el temps de resposta del sistema immunitari», explicava.\nPer últim confirmava que des d'Oxford encara es troben treballant per saber quina és la dosi precisa per combatre efectivament la Covid-19. Ell només ha rebut una dosi però relata que els que han rebut dos «tenen una proporció més alta d’anticossos» i sembla que aquesta podria ser la manera com es comercialitzi.\nContundent exigència de Torra a Felip VI en nom dels catalans


Publicat - Modificat06/09/2021 - 27/09/2021\nData tancament oferta27/09/2021\nTasques específiquesTasques de suport al departament de Recursos Humans (arxiu, passar dades a l'ordinador, transcriure documents, registre documents, etc). PER INSCRIURE-US A L'OFERTA US HEU DE DIRIGIR A L'OFICINA DE TREBALL DE L'ANOIA (SOC) Estar d'alta de Garantia Juvenil, no haver participat en les convocatòries 2019 i 2020. Contracte subvencionat per l' ordre TSF/115/2018 de 12 de juliol, per la qual s'aproven les bases reguladores per a la concessió de subvencions destinades a incentivar la contractació en practiques de beneficiaris de GJ.\nCapacitats requeridesCicle Formatiu de Grau Superior d¿Administració i Finances. Competències transversals: Orientació a l'assoliment; iniciativa; preocupació per l'ordre i la qualitat; flexibilitat i gestió del canvi; planificació i organització; aprenentatge i utilització de coneixements.


monestrell - Publicacions\nEl monestrell és una varietat de raïm amb uns grans menuts, de forma esfèrica i apinyats en xanglots, que quan arriben al seu estat de maduració adquirixen un color negre intens i un gust fort. En certs llocs, també rep el nom de morastell. A Itàlia, en les faldes dels Apenins, també es produïx una varietat de vi coneguda com a morastello, emparentada sens dubte amb el nostre monestrell.\nAmb esta varietat de raïm s’elabora un vi anomenat fondellol, típic de la Marina Alta, que s’envellix en bóta durant més de huit anys. El resultat d’este procés és un vi ranci, molt aromàtic, amb regust de panses madures, i un color roig lluent.\nEl nom de monestrell prové del llatí monesteriellu, diminutiu de monasterium, que significa ‘monestir‘. Probablement es diu així perquè es cultivava en monestirs. Jaume Roig ja el cita en la seua obra l’Spill, escrita cap al 1460: «Altra veguada / que fon prenyada / (la voluptat / o lo prenyat / qual la y mogué / may se sabé) / del vi novell / del monestrell».


Comprar domini .NET.QA a Catalunya | Dominis lliures\nCercar dominis .net.qa\nDisponibilitat i preu de dominis .net.qa\nMitjançant aquesta utilitat podràs comparar el preu dels dominis d'internet .net.qa de i comprovar si nom de domini web que necessites es trova lliure o ja ha estat registrat prèviament per una altra persona, entitat o empresa. Si desafortunadament el domini ja ha estat registrat podràs realitzar un whois per conèixer les seves dades de registre, o també el podràs visitar directament per comprovar si està en línia.\n2.- En principi, si es tracta d'un lloc web d'empresa, hauries de comprovar si el nom de la marca està lliure. Per exemple, si vens rentadores MarcaX, sempre serà millor comprar el domini MarcaX.net.qa en lloc rentadoresbones.net.qa. Si no és possible, hauries de buscar un nom de domini que tingui implícita la paraula que millor representi l'activitat del teu lloc. En aquest cas, podríem triar rentadoresMarcaX.net.qa\n3.- És essencial que el nom de domini sigui fàcil de recordar. Per això, procura utilitzar un nom de domini curt, amb paraules bensonants i que contingui alguna keyword (paraula clau) rellevant. Però evita sempre donar-li caràcter d'eslògan, ja que els dominis tipus lamillorwebderentadores.net.qa, encara que sembli el contrari, avui ofereixen poca credibilitat i transparència de cara a l'usuari. Evita també l'ús del guió (-), pot donar lloc a confusió a l'hora de transmetre'l verbalment.


THEY ARE DO\nDO ALS MITJANS\nAGENDA I CULTURA\n31 Juliol del 2013\nAquí trobareu la major part de les sèries que es van coproduir arran del programa 'Denominació d'origen' des de 2005 fins al 2012.\nGairebé 150 mini-sèries amb més de 75 productores. Gaudiu-ho!\n08 Gener del 2013\nDIARIS DE VIATGE, A VERKAMI\nEl projecte "Diaris de Viatge", d'on han sortit sèries com "Ruta 66", "Des d'Egipte" o "Marhaba", vol seguir endavant. La productora Boala Films ha decidit finançar el quart projecte de la saga a través de la plataforma de micromecenatge "Verkami".\nLa nova sèrie que ens tenen preparada es titula "No hi ha deMà". Es tracta d'una història autofilmada que narra la història de la Míriam (Elena Tarrats), una jove estudiant de primer curs de psicologia que, confosa per diferents circumstàncies, decideix deixar la carrera, trencar tots els lligams amb el seu entorn i recórrer món. Després de sis mesos viatjant sola, decideix quedar-se a Madeira, on treballarà com a cambrera i cantant. En aquesta illa portuguesa coneix al Bernat (Sergi Cervera), un noi tímid, misteriós, que també viatja sol. Entre els dos s’inicia una relació complexa, basada en pors i jocs. Ella canta i escriu poesia... Ell no para de gravar amb la càmera. A poc a poc s'acosten i descobreixen els seus propis secrets amagats.\nSi voleu teniu el tràiler, pinta molt bé!\n"No hi ha demà" no és tan sols una websèrie. És un projecte molt més ampli que, a través del crowdfunding, proposa, a banda del DVD amb la sèrie, un CD amb poemes de Gemma Gorga i Mireia Calafell, musicats per Yamini T. Prahbu i la mateixa Elena Tarrats, que canta aquestes peces dins els set episodis d'aquesta ficció romàntica.\nEl projecte ja porta més de 2.500€ recaptats i 49 mecenes que hi han aportat diners. Però encara es necessita molt de suport per arribar a la xifra sol·licitada. Hi ha de temps fins al 31 de gener. Com en tot projecte crowdfunding, hi ha contraprestacions molt interessants per als mecenes, en funció de la quantitat aportada. Donant 150€, el mecenes pot decidir sobre l'argument de la història. Aportant-ne 1.000, el director i els protagonistes de la sèrie prometen ball i streptease dedicat al generós seguidor.\nÀnims a tot l'equip i sort!\nYamini T. Prahbu\n19 Desembre del 2012\nESTEM ENXARXATS I CONTENTS!\nDO ha tingut la sort de tenir un gran amic a prop: “La Xarxa Tendències”. Els dos programes sempre han anat agafats de la mà en la cerca de la innovació, la transformació i l'evolució en tots els aspectes de la vida. I precisament per això, qualsevol notícia positiva que pugui rebre l'equip de “La Xarxa Tendències” és una gran notícia per a nosaltres. I avui tenim bona notícia!!!!\n“La Xarxa Tendències” va ser guardonada ahir al vespre amb el premi Bones Pràctiques de Comunicació no Sexista que atorga l’Associació de Dones Periodistes de Catalunya (ADPC). Per quin motiu? Doncs literalment “per estar dirigit per la periodista Cristina Sáez, al capdavant d’un equip de professionals entusiastes de la cultura, el pensament i la tecnologia contemporànies” i també per esdevenir un espai de televisió local “que recull les iniciatives d’arreu del país relacionades amb el món 2.0”.\n"La Xarxa Tendències" és un programa sobre cultura, pensament i tecnologia en l’era 2.0 en antena durant 11 anys a les televisions locals. El web del programa, www.laxarxatendencies.com, concentra un dels majors arxius de cultura digital de Catalunya. Visitar-lo sempre suposa un enriquiment professional i també personal!\nFelicitats, Cristina!!! A tu i a tot l'equp de Minifilms TV!!!!!!!!\nLa Xarxa Tendències\n13 Desembre del 2012\nDe la mà del Víctor LaGounda, el protagonista de la sèrie 'Baret Voltaire', aquest divendres, 14 de desembre, s'estrena l'espectacle CONNEXIÓ TRIBAL, una obra Spoken Word que introdueix elements com cants tribals, bols tibetans, cant mongol o tambor xamànic.\nÉs un espectacle que fusiona poesia discursiva i poesia sonora, que fusiona el poder del so amb el poder de la poesia, CONNEXIÓ TRIBAL és un bosc de poemes que camina cap a l'origen, és un viatge sonor poètic a través del cant, la terra i l'arrel.\nDia i hora: Divendres 14 a les 21h\nLloc: Galeria Categoria - C / dels Salvador, 8 – Raval (Barcelona)\n04 Desembre del 2012\nEns posem molt contents quan un projecte DO, més enllà de la seva difusió habitual, es converteix en eina d'interès social o d'aprenentatge a les associacions i a les escoles! I avui ens ha arribat una notícia d'aquest tipus! Resulta que la cooperativa "Filalagulla", que treballa amb temes de prevenció de violència de gènere, ha posat en marxa un seguit de tallers amb alumnes de 3r i 4t d'ESO a Santa Coloma de Gramenet, amb el capítol 3 de "13 maneres de quedar-se sol" com a punt de partida. La intensa conversa que tenen els protagonistes de l'episodi, la Sara (Azahara Murillo) i el Marcos (Juan Frendsa), es converteix, així, en motiu de debat entre els participants al taller.\nPel que ens han pogut explicar, els adolescents queden ben enganxats a la pantalla durant els 13 minuts de capítol. L'episodi dóna peu a preguntes com "Ser gelós vol dir estimar més? i a reflexions molt centrades en la trama del capítol com, per exemple, "Él se siente inferior a ella, és por eso que se pone celoso", com apunta un dels participants...\nFelicitats a l'equip de "13 maneres de quedar-se sol" i, en especial, al Pau Ortiz perquè sap, com ningú, omplir els projectes audiovisuals de contingut de gran valor!\nSi voleu recordar el capítol en qüestió, aquí el teniu! SECCIONS:\nGROC NO ÉS UN COLOR\nGroc no és un color, és un equip, i estan creant l'últim projecte DO, 'Les nostres vides dibuixades', després de guanyar al maig la campanya DO MAC 2.0, que ja té molt mèrit; el pilot va estar seleccionat al MINIPUT i ens va fer riure a tots. Estem orgullosos d'aquests dos nois, joves i prometedors!\nEls hi hem fet unes quantes preguntes i així vosaltres també els coneixeu:\n– Quin procés seguiu per fer els guions?\nÉs un procés intuïtiu i molt orgànic que va prenent forma a poc a poc. No partim de guions convencionals abans d'enregistrar els diàlegs, només de situacions o de temes genèrics, i anem improvisant. Si tinguéssim els diàlegs escrits, obtindríem una estructura rígida que només reproduiria un fet. Moltes vegades, quan escoltem diàlegs de teatre amateur o de curtmetratges d'estudiants sentim vergonya aliena. A més, seria molt avorrit. Busquem el dinamisme de l'espontaneïtat que produeix un moment únic des de zero. Per a nosaltres, aquesta llibertat és molt important i la sèrie no tindria cap sentit sense ella. És en el muntatge on organitzem tot això i donem estructura a cada capítol, i se n'esculpeix la imatge. El resultat final conté un contrast bastant especial. Per una banda, escoltes una conversa real i completament espontània, mentre que, d'altra banda, veus la seva representació amb imatges animades d'una manera molt simple.\n– "Les nostres vides dibuixades" té un sentit de l'humor molt particular... En què es basa?\nEn realitat, en aquest projecte treballem molt amb la idea del canvi de to, ens agrada la idea de barrejar diverses tonalitats en el mateix capítol per crear reaccions diverses, a vegades contradictòries.\n– Per què tradicionalment l'audiovisual s'ha volgut carregar els tempos reals que té la nostra vida quotidiana?\nPotser perquè suposa mirar-nos a nosaltres mateixos. És un xoc directe amb la realitat en lloc d'una evasió. Davant un pla seqüència de quinze minuts, l'espectador es confronta directament amb el temps real. No tothom ho suporta o hi està interessat. A més, Hollywood no té paciència.\nLes dones que mai no han volgut ficar-se al llit amb nosaltres, i el senyor Walt Disney.\n– Si poguéssiu, quin projecte d'animació us hagués agradat fer?\nUna pel·lícula de tres hores al voltant de l'imaginari personal i els records d'uns monstres en una illa deserta (adjuntem dibuix); sinó, un videoclip, però no d'una sola cançó, sinó del disc sencer.\n– Com veieu la salut de l'animació al nostre país?\nL'animació és un recurs o un mitjà més. A vegades l'estètica passa per sobre del contingut i notem a faltar que tots dos vagin agafats per la mà. L'estètica per l'estètica no ens interessa. Pel que fa a les pel·lícules d'animació espanyoles estrenades fa poc, només podem dir que no ens interessen gens, que els manca personalitat. No ens agrada la hiperindustrialització.\n– Creieu que algun dia podreu viure de l'animació?\nFem animació per casualitat. "Les nostres vides dibuixades" parteix d'un projecte en què treballem fa anys, però en realitat no tenim coneixements d'animació. El que fem en aquesta sèrie és, precisament, treballar amb la combinació de realitat i animació, però no sabem si en el futur continuarem per aquesta via... El cert és que ens interessa provar coses molt diferents.\n– La vida és molt senzilla o molt complicada?\nLluís: 1. Ha telefonat ta mare. Diu que, per favor, la truquis abans de les tres al mòbil. 2. També ha trucat la Rita. Diu que la recullis al treball a les set. 3. I també t'ha deixat un missatge la Pati, que no t'oblidis de comprar el vi del sopar, i que t'afaitis! Cristòfol\n03 Desembre del 2012\nLES PERLES DEL MINIPUT!\nEl dissabte vam passar un dia molt bonic, envoltats de bons amics, al MINIPUT: hi havia la gent de Miniature Films, els directors de Human Core , Iker i Manfre, l'equip de Piscolab Films, els joves de Groc i tots els companys de professió que per una raó una altra estaven allà.\nMoltes gràcies a tothom, però en especial al MINIPUT, per tenir-nos en compte!\nMARHABA, ÚLTIMA I GRAN PROJECCIÓ! Tweet\nAhir als Cinemes Girona vam viure amb vosaltres una nit especial, amb moltes emocions compartides! Aquest cicle DO ha estat una gran experiència per a tots nosaltres. Hem superat amb bona nota el pas a la sempre exigent pantalla cinematogràfica!\n"Marhaba" va ser ahir una bona mostra de qualitat audiovisual, amb un molt bon treball de Sergi Cervera a la direcció i d'Alain Hernández i tot l'equip de secundaris, a la interpretació... La fusió de ficció i documental adquireix més sentit que mai en aquest projecte.\nPer a nosaltres heu estat els millors espectadors. Ens heu acompanyat omplint l'aforament del cine, aportant sempre altes dosis d'energia positiva. Ahir vau estar més implicats que mai i, per cert, vau quedar ben retratats al nostre photocall!! Heu d'estar atents al facebook que aviat penjarem les fotos!\nLes escenes viscudes de forma posterior a la projecció millor si queden en la intimitat... que cadascú en guardi el record... nosaltres, ens enduem un munt d'anècdotes i imatges memorables de la nit d'ahir...\nRes més, gràcies als Cinemes Girona per tot el suport i esperem que, d'una manera o altra, ens puguem retrobar ben aviat!!!!!\nAhir vam ser més WE ARE DO que mai!!!\n28 Novembre del 2012\nENS VEIEM AQUESTA NIT! Tweet\nRecordeu que, si el Toni ens ho permet, avui hi ha l'última projecció DO als Cinemes Girona de Barcelona. Hi veurem la versió llargmetratge de la sèrie "Marhaba", dirigida per Sergi Cervera i protagonitzada per Alain Hernández. Serà una projecció molt especial i volem que hi sigueu toooots!!! La projecció és a les 22h, però veniu amb temps que hi haurà photocall!!!! Així sortirem tots a la foto i tindrem un bon record d'aquesta col·laboració amb els Cinemes Girona, que tants bons moments ens ha fet viure!!! Hem teballat molt de gust amb ells, són un equip genial!!! Companys, això es va acabant...\nProjecció de Marhaba, avui a les 22h (a partir de les 21.15h photocall)\nCinemes Girona de Barcelona (Carrer Girona, 173 Barcelona)\n23 Novembre del 2012\nSEREM AL ZOOM IGUALADA\nLa setmana que ve DO reprèn la gira de conferències i taules rodones per Catalunya! Estem molt agraïts als festivals i jornades del país perquè ens tenen molt en compte a l'hora de valorar i reflexionar sobre la realitat de l'audiovisual i el període de transformació i evolució que està vivint...\nAquesta vegada aterrem al Festival Europeu de Cinema per a Televisió d'Igualada, més conegut com a Zoom Igualada. Concretament, tindrem presència a la taula "Converses amb... Websèries", dedicada a les sèries de ficció televisiva que són produïdes per ser vistes online.\nEn aquesta taula hi haurà creadors vinculats a DO com Roger Amat i Adelaida Lamas, de Miniature, responsables de la sèrie ''La metamorfosis de la palomita'' i del concepte visual del DO dels últims tres anys. També hi serà l'Aitor Aguirre, d'Atzucac Films, director d'entre altres projectes DO, de la websèrie interactiva "Els Convidats". Finalment també hi assistiran Ferran Gassiot i Genís Rigol (Trucat, Cine de Warrior), creadors d'"Els bons homes van en burro", un projecte finançat per crowdfunding a través de la plataforma Verkami.\nLa taula rodona la moderarà la periodista i consultora en Social Media, Marta Berenguer, bona amiga del DO i del Miniput i que a més, és d'Igualada.\nLa xerrada, que es farà el proper dijous 29 de novembre a les 20h, estarà il·lustrada amb exemples de websèries d'èxit i està oberta al públic en general. El Festival Europeu de Cinema per a Televisió d'Igualada és el primer i únic certamen d'Espanya dedicat a aquest gènere. Acull projeccions a concurs, ficció televisiva, debats, curtmetratges, premis, convidats i professionals del sector de la petita pantalla.\nEns veiem tots allà!!!\nConverses amb... Websèries\nDijous 29 de novembre a les 20h Sala de socis de l'Ateneu Igualadí\nCarrer Sant Pau, 9 Igualada


Comprar Mas Plantadeta Crianza 2014 | Preu i opinions a Uvinum\n2012,\t2011,\t2010,\t2009,\t2008 i\t2007\nNOTA DE TAST: Vista: Color vermell fosc i intens. Nas: Aromes balsàmics i especiats que recorden a la vainilla i la canyella, barrejat amb notes fruiters que romanen en l'ambient. Boca: Sabor amb entrada agradable i elegant, tanins duradors amb un final llarg i intens. DENOMINACIÓ D'ORIGEN: Priorat (Catalunya, Espanya). VINYA: Celler Sabate. RAÏMS: Garnatxa (60%) i Mazuela (Carireña (40%)). ENVELLIMENT: La fermentació i la maceració passa al voltant d'uns 30 dies en dipòsits d'acer inoxidable amb camisa de fred. Després de realitzada la fermentació malolàctica es passa a les barriques. Finalment, el vi té una criança durant 12 mesos en bótes noves de roure francès. ELABORACIÓ: El raïm es cullen sobre sòls de calcària i llicorella, es recullen de forma manual i es col·loquen en caixes de 15 quilos. A l'arribar al celler pateix un derrapat amb màquina petita immediatament. MARIDATGE: Es recomana degustar amb pastes, carns vermelles, plats a la graella, aperitius i embotits. TEMPERATURA DE SERVEI RECOMANADA: 14 - 16ºC GRADUACIÓ ALCOHÒLICA: 14 - 15%\nDescripció sobre Mas Plantadeta Crianza 2014\nVista: Color vermell fosc i intens.\nNas: Aromes balsàmics i especiats que recorden a la vainilla i la canyella, barrejat amb notes fruiters que romanen en l'ambient.\nBoca: Sabor amb entrada agradable i elegant, tanins duradors amb un final llarg i intens.\nVINYA: Celler Sabate.\nRAÏMS: Garnatxa (60%) i Mazuela (Carireña (40%)).\nENVELLIMENT: La fermentació i la maceració passa al voltant d'uns 30 dies en dipòsits d'acer inoxidable amb camisa de fred. Després de realitzada la fermentació malolàctica es passa a les barriques. Finalment, el vi té una criança durant 12 mesos en bótes noves de roure francès.\nELABORACIÓ: El raïm es cullen sobre sòls de calcària i llicorella, es recullen de forma manual i es col·loquen en caixes de 15 quilos. A l'arribar al celler pateix un derrapat amb màquina petita immediatament.\nMARIDATGE: Es recomana degustar amb pastes, carns vermelles, plats a la graella, aperitius i embotits.\nTEMPERATURA DE SERVEI RECOMANADA: 14 - 16ºC\nGRADUACIÓ ALCOHÒLICA: 14 - 15%\nOpinions sobre Mas Plantadeta Crianza 2014\nLa teva puntuació de Mas Plantadeta Crianza 2014:Puntua Mas Plantadeta Crianza 2014:\nEl Mas Plantadeta Crianza és un negre de 14, 5% Alc. elaborat pel celler Celler Sabaté a La Vilella Baixa, a la D. O. Q Priorat. Negre elaborat principalment a base de Garnatxa de vinyes de més de 50 anys, combinat amb Mazuela i cabernet sauvignon. Totes elles procedeixen de la finca principal del celler, i que dóna nom al vi, la finca Plantadeta, amb sòl de llicorella principalment i entre 300 i 500 metres d'altitud. El raïm del Mas Plantadeta es recol·lecta manualment, es processa en màquina petita i es fermenta i macera durant 30 dies en dipòsits d'acer inoxidable a temperatura controlada. Després de la fermentació malolàctica, és transvasat a bótes de roure francès nou, per a una criança de 12 mesos i el posterior embotellat.\nVISTA: El Mas Plantadeta Crianza té un color vermell fosc intens, amb ribet granat, clar i amb una llàgrima abundant, mig prima i de caiguda lenta.\nNAS: Al Mas Plantadeta Crianza, destaquen les aromes propis de la bóta on s'ha criat, aromes a vainilla i canyella, amb una agradable sensació balsàmica i la fruita vermella madura pròpia de la varietat.\nBOCA: Entrada suau, envoltant, amb una baixa acidesa, un amarg molt agradable, un punt salí, amb l'alcohol molt ben integrat, amb un retronasal de vainilla, canyella, una mica mineral, fruita madura i compota. De final intens i llarg record.\nEl Mas Plantadeta Crianza és un negre típic de la zona on es conrea, un vi fort, expressiu, potent que necessita sabors a la seva altura. D'aquesta manera combinarà molt bé amb carns vermelles, guisats, caça, formatges molt curats i en general aliments de sabor fort i bona quantitat de proteïna. S'aconsella servir entre 14 i 16 ºC\nOpinions sobre altres anyades de Mas Plantadeta Crianza 201420122007\nEm va agradar el color, amb vores marrons. Olor dolça a caramel. Un vi més aviat gras per ser negre.\nBon color. Olor de rosa i flors blanques. Un vi correcte en boca també.\nSi et va agradar Mas Plantadeta Crianza 2014, també pots gaudir de ...\nSi vols comprar Mas Plantadeta Crianza 2014, a Uvinum trobaràs els millors preus de Vi negre Priorat.


L'oli de coco | Roser Farràs\nUn dia una dona em va dir: “No et posis mai res al cos que no et puguis menjar…” i com que hi ha molts productes cosmètics que em provoquen al·lèrgia em vaig començar a interessar per la cosmètica natural.\nAvui us parlaré de l’oli de coco, fa temps que l’utilitzo per temes de cosmètica i n’estic encantada: el poso en cremes, per fer exfoliant facial i corporal, per rentar les dents, … i l’utilitzo a diari pel cabell, ha estat el substitut de l’espuma!!!\nJo me’n poso molt poquet a les puntes dels dits i el reparteixo pel cabell, el resultat és un ris natural i un cabell sense encrespament. S’ha de vigilar no posar-se’n massa perquè després es pot veure el cabell gras.\nUs deixo dos articles on parlen de l’oli de coco i les seves diferents propietats:


Les aquarel·les del vitraller de la Sagrada Família | Reusdigital.cat diari de Reus. Notícies i actualitat del Camp de Tarragona\nL'exposició 'Origen. La llum de la Sagrada Família' ofereix la possibilitat d'endinsar-se en el procés creatiu de l'artista Joan Vila-Grau\nAmb una trajectòria consolidada en els àmbits de la pintura i l'art litúrgic, Joan Vila-Grau (1932) va rebre l'encàrrec de dissenyar els vitralls de la Sagrada Família l'any 1999. En assumir el desafiament, aquest fill —Antoni Vila Arrufat— i nét —Joan Vila Cinca— de pintors catalans es va dedicar, durant mesos, a estudiar amb deteniment les idees que l'arquitecte Antoni Gaudí havia deixat escrites sobre com havia de ser l'edifici. Després d'aquesta tasca de recerca, Vila-Grau, interpretant el propòsit de Gaudí de convertir la Sagrada Família en “el temple de la llum harmoniosa”, va optar per col·locar-hi uns vitralls no figuratius. Aquesta decisió, tal com ha explicat Vila-Grau repetides ocasions, estava motivada per la voluntat de suggerir les escenes i transmetre emocions.\nL'obra de Vila-Grau contribueix a fer de la Sagrada Família un espectacle de llum i color. En funció de l'hora i el dia que s'accedeixi a l'interior del temple, s'hi poden observar unes tonalitats o unes altres. A més a més, l'artista va ubicar, a consciència, aquells colors més suaus, com els verds i els blaus, a la façana del Naixement, mentre que els més càlids els va reservar per a la part de ponent. A la part superior de la Sagrada Família els tons són blancs. En conjunt, els vitralls de Vila-Grau pretenen ser, i són una simfonia cromàtica que convida a la reflexió espiritual.\nQui vulgui conèixer part del procés creatiu que hi ha al darrere d'un encàrrec artístic d'aquestes característiques pot acostar-se a la Galeria Anquin's de Reus, on aquests dies s'exposa la mostra 'Origen. La llum de la Sagrada Família', que reuneix més d'una trentena d'aquarel·les que Vila-Grau va pintar per assajar les formes i els colors dels vitralls. “Això és l'origen de tot plegat, i té l'interès de permetre'ns conèixer el treball intern de l'artista”, afirma Pepa Quinteiro, responsable d'Anquin's, mentre assenyala les diferents versions d'un mateix vitrall. “A partir d'aquests originals en petita escala, després reproduïen els vitralls en la mida original, i Vila-Grau s'ocupava de buscar el color exacte per a cada fragment. Era una feina que demanava un grau elevat de detall”, hi afegeix.\nQuinteiro coincideix amb l'artista a l'hora de definir el vitrall com “un desconegut en el món de l'art”. Per aquest motiu, el pròxim 20 d'octubre la Galeria Anquin's organitza una visita per a 25 persones a la Sagrada Família, que comptarà amb les explicacions 'in situ' de Vila-Grau.\nDesprés que una selecció d'aquarel·les ja s'exposés, la tardor del passat 2017, a la Sala Parés de Barcelona, Quinteiro destaca l'interès que aquestes obres s'exposin ara a Reus, una ciutat amb la qual Gaudí va mantenir vincles. Els interessats a conèixer l'aportació de Vila-Grau a la Sagrada Família i les interioritats del seu treball creatiu, que es va allargar durant 18 anys, poden visitar l'exposició, fins al pròxim 17 d'octubre, a la Galeria Anquin's.


My lovely unicorn 12 V\nMy lovely Unicorn és el vehicle a bateria de 12V, l'unicorn et portarà allà on vulguis, ja que podràs dirigir-lo amb les regnes, marxa cap endavant i cap enrere, també podràs girar cap a l'esquerra i la dreta.\nLa banya s'il·lumina i té sons.\nUna nansa de transport.\nAccessoris per a la crinera.\nMides: 70 cm (alt) x 46 cm (ample) x 81 cm (llarg)\nMides de la caixa: 66 x 54 x 68 cm\nPes: 12,7 kg\nVelocitat: 2,8 km / h.\nLes bateries dels vehicles elèctrics tenen una durada aproximada d'uns 90 minuts, segons l'ús que facin. Si volen tenir el vehicle funcionant durant més temps haurien de comprar bateries de recanvi. El temps de recàrrega de la bateria és de 8-10 hores.\nAdvertència: Edat recomanada de 1 a 4 anys


IT Dansa: Kaash, The Prom, In Memoriam, Whim - Teatre-Auditori Sant Cugat - Teatre Barcelona\nEl 17 d'abril de 2021\nCarlos Silva / Piano\nIoar Labat Bernio\nVenetia Jia Yee Lim\nLa gent és conscient de la quantitat de petites accions que sense adonar-nos-en poden canviar-nos la vida? Gràcies a aquestes petites accions ens convertim en qui som o en qui volem ser. Lorena Nogal es forma com a ballarina a l’Institut del Teatre de Barcelona i a la companyia IT Dansa.\nde Sidi Larbi Cherkaoui, coreografia que juga amb les carícies i els cops per\nmostrar la polaritat entre la tendresa (atracció) i l’agressió (repulsió) vers les\nABRIL Dissabte 17 18:00h\nTècnica i excel·lència\nMés de vint anys de trajectòria porta IT Dansa, una companyia creada a l'Institut del Teatre per a promoure la professionalització dels ballarins i ballarines. Ha actuat per tot Europa i ha ballat coreografies de gent com Nacho Duato, Ramon Oller, Jacopo Godoni, Alexander Ekman o Rafael Bonachela, entre d'altres. En el programa actual, que es va estrenar en part en el darrer Festival Grec, es ballen quatre peces que demostren el bon moment que travessa el grup. Kaash és obra del coreògraf Akram Khan i ens presenta, amb un virtuosisme tècnic admirable, un exercici de fortes arrels índies. The prom, per la seva banda, ens acosta a la dansa teatre i mostra amb humor les peripècies d'un conserge en un ball d'institut. Aquí es poden percebre clarament les influències de grups com Peeping Tom o La Veronal, a la que pertany precisament la coreògrafa Lorena Nogal. En el cas d'In Memoriam es tracta el món de la parella i també de la violència de gènere, aspecte que es trasllada a escena amb una dansa sincopada i energètica que atrapa de seguida a l'espectador. Per últim, el programa acaba amb Whim Fractured Fairytale, una coreografia que ens acosta al món de Pina Bausch i que exigeix una tècnica i una expressivitat realment importants. Els setze intèrprets s'aboquen en cos i ànima a totes les parts de l'espectacle, aspecte que ens brinda quasi noranta minuts d'excel·lència i d'alt nivell. Una gran oportunitat per veure un tipus de dansa que no acostuma a estilar-se a casa nostra.


Més de 3.000 persones es manifesten a Girona en el marc de la manifestació internacional del 15-O - El Gerió Digital\nLa marxa s'ha iniciat a les 6 de la tarda a la plaça del Barco de Santa Eugènia i ha finalitzat a la plaça de la Independència a les 8 del vespre\nDiumenge, 16 d'octubre de 2011 08:42h\nUn moment de la manifestació d'ahir © ACN\nMés de 4.000 persones segons fonts de l'Acampada Girona i 1.600 segons la Policia Municipal han recorregut els principals carrers de la ciutat de Girona. Els actes previs a la manifestació han començat a les 5 de la tarda a la plaça Catalunya amb el taller de pancartes. La manifestació ha sortit de la plaça del Barco, situada al barri de Santa Eugènia, fins a l'avinguda Jaume I. Després, els manifestants s'han acostat a la plaça Pompeu Fabra on han llegit un manifest davant la seu de la Generalitat. El nombre de manifestants ha anat augmentat a mesura que s'acostaven al centre de Girona. Posteriorment s'han dirigit a la plaça Catalunya, el carrer Santa Clara i després fins a la plaça Constitució on han llegit un manifest i han donat per finalitzada la manifestació.\nDurant tot el recorregut els protestants han cridat consignes com 'això no és una crisi, es diu capitalisme', 'capitalisme és precarietat', 'que la crisi la paguin els rics', 'li diuen democràcia i no ho és' o 'digue'm Mas a quina mútua vas'. També han cantat la cançó 'L'estaca' de Lluís Llach i ensenyaven multitud de pancartes on es podia llegir 'els nens ens mereixem un món millor', 'no ens falten diners sinó menys lladres', entre d'altres.\nA la manifestació hi han acudit persones de totes les edats, fins i tot famílies, que han reivindicat el "poder del poble" i s'han mostrat contraris al sistema capitalista i als poders polítics i financers que pressionen "el poble". La manifestació comptava amb una pancarta principal on es podia llegir 'Capitalisme és crisi. De la indignació a l'acció' i els participants han demanat a crits la vaga general. A més, mitjançant diversos manifestos que han anat fent durant el recorregut de la manifestació, els assistents han defensat que "davant la corrupció cal que els individus protegeixin els seus drets".\nPallassos vestits de Mossos d'Esquadra\nAl voltant de tota la manifestació s'han pogut veure diversos pallassos vestits de Mossos d'Esquadra que amb bastons de plàstic colpejaven i simulaven controlar els participants. A la seva esquena portaven un cartell on estava escrit 'Clowns d'esquadra. Solo soy un mandado'. També s'han pogut veure diverses persones simulant ser banquers que portaven unes tisores a les mans.\nSet agents de la Policia Municipal han anat tallant els carrers per on passava la manifestació. No hi ha hagut cap mena de problema tràfic i els Mossos d'Esquadra tampoc han fet acte de presència durant tot el recorregut.\nEls 'indignats' de Girona van reunir aproximadament 3.000 persones en la manifestació del 19 de juny, ara fa quatre mesos.


El bloc de la mami: cigrons amb bledes\nHi ha gent que podria tenir un calaix de coberts sense culleres. No les trobaria a faltar perquè no li agraden les sopes. Aquesta recepta no es ben bé una sopa, és un plat amb suc que es pot menjar amb cullera o amb forquilla. Ara si suqueu pà quedareu satisfets tant si ho mengeu amb cullera com amb forquilla.\n1/2 pot de tomàquet a trossos\nAgafem les bledes i les tallem sobre una fusta a tires estretes. Les posem en un recipient amb aigua per nentejar-les bé de la terra que puguin tenir les fulles. Aprofitarem la fulla i una mica del tronxo, no tot sencer. Si hi ha alguna fulla trencada o molt pansida no l'aprofitem.\nAgafem una cassola fonda i hi posem tres dits d'aigua al fons amb sal. Hi posem les fulles de bledes tallades dins i ho deixem bullir uns deu minuts. Les bullim tapades i no li cal posar-hi gaire aigua perquè les bledes ja en fan.\nMentrestant agafem la ceba, la pelem i la tallem a quadrats petits. Agafem una paella i li posem una mica d'oli al fons i la ceba a foc mig que es vagi fent fins que estigui transparent. Hi afegim una mica de sal i posem el tomàquet a trossos. Posem una mica de sal i una mica de sucre pel tomàquet, molt poquet, si us agrada el picant és el moment de posar-hi un parell de bitxos sense tallar o una mica de pebre vermell picant. Això és opcional.\nQuan el sofregit ja estigui fet, veureu que el tomàquet perd suc i es torna d'un color més taronja, l'afegiu a les bledes. Ho deixeu tot plegat uns 5 minuts més.\nPosem els cigrons a dins de la cassola i deixem que torni a arrencar a bullir. Aleshores agafem un cullerot i pesquem cigrons i caldo i ho posem en un got batedor per passar pel turmix. Ho batem tot plegat i ho tornem a posar a la cassola perquè el suc espessi una mica.\nSe serveix calent i es menja amb cullera.\nPublicat per La Mami Etiquetes de comentaris: bledes, llegum, ràpida, tuper calent\nAnònim 20 d’abril de 2015 a les 11:29\nHola mami. Sòc Jaume, d'Algemesí. Probablement tinga l'edat de Pau i Laia, a mi m'encanta cuinar. Visc a Madrid i a l'hivern hi ha dies de fred insuportable, però amb receptes com aquesta es suporta molt millor, a més un plat d'aquestos tan tradicional trasllada els meus sentits a casa dels meus pares. Moltes gràcies per la recepta, mami!!\nLa Mami 20 d’abril de 2015 a les 22:05\nHola Jaume, em fas molt feliç, això és el que pretenc amb aquestes receptes. Si t'agrada cuinar tu també seràs feliç, la cuina dóna molts bons moments i satisfaccions. Molts petons fill!! ha,ha,ha!\nXesquina 3 de gener de 2018 a les 10:20\nAvui faig comptes ferles i gaudir. M'encanten els cigrons.\nLa Mami 8 de gener de 2018 a les 19:36\nFantàstic a mi també, m'agraden de totes maneres. Si poses al buscadors "cigrons" et sortiran totes les receptes amb cigrons que hi ha al bloc.\nmacarrons amb coliflor gratinats\nlassanya d'espinacs i carn


Camping El Helguero, Ruilobuca - Preus del 2019 actualitzats - Pitchup®\n8,6 Obre el 29 març 2020\nQuan estàs voltant pel món, poques coses s'agraeixen més que una calorosa benvinguda quan arribes al teu lloc de descans. O sigui que és molt reconfortant sentir això d'anteriors visitants sobre l'increïblement amable equip del Camping El Helguero.\nI no és cap sorpresa que els treballadors d'aquest espai estiguin tan eixerits estant envoltats de tranquils boscos i a 10 minuts de cotxe de la localitat de costa de Comillas, on hi ha platja i bars... Tot el que hi ha al voltant són petits poblets amb restaurants tradicionals i bars de tapes per donar energia als cansats excursionistes (o conductors en aquest cas) i a tocar de les precioses platges sorrenques. Santander queda a un còmode trajecte de 40 minuts en cotxe.\nDurant l'estiu trobaràs un programa carregat d'entreteniment amb tot tipus d'activitats, incloent jocs infantils, espectacles de màgia, manualitats, vespres de música en directe i nits temàtiques (completes, amb disfresses entusiastes). Per trobar una atmosfera mes calmada, arriba fins a la piscina exterior per fer un bany o estira't a la gespa de la terrassa a prendre el sol (amb espais d'ombra pels de pell clara). Per la mainada hi ha una piscina i un parc infantils.\nEl menjar i la beguda són fàcils de trobar a El Helguero –tant pots encendre la barbacoa per coure els teus propis aliments que pots trobar al ben proveït mini-mercat com agafar taula al restaurant per fer uns beures, picar alguna cosa i menjar-hi. La terrassa exterior és el lloc per estar els dies de calor, a no ser que hi hagi algun esdeveniment esportiu destacat, que en aquest cas potser vulguis passar cap a dins i seguir-lo per la televisió.\nObert del 29/03/2020 al 26/09/2020\nLa piscina exterior està oberta del 01/04 al 29/09 (segons les condicions meteorològiques).\nComproveu la disponibilitat a Camping El Helguero…\nUn 65% descrits com a Bosc ?\nLovely site, shady and sunny pitches. We were given a ...24/09/2019\nYolanda C. Confirmada\nL'esperienza al camping El Helguero e´ stata molto positiva ed ...20/08/2019\nSituación y precios19/08/2019\nSantos P. Confirmada\nTheresa O. Confirmada\nLugar Barrio Iglesia, Ruilobuca, Cantàbria, Espanya, 39527\nZona horària Europe/Madrid CEST (GMT+02:00) GPS 43.3829°N 4.2469°W\nDes de l'autovia E70/A8, pren la sortida 249 i segueix les indicacions a Comillas. Després de 7 km agafa la CA 359 cap a Ruiloba. Passa el poble de La Iglesia i trenca a mà dreta a la CA 358. El càmping és a 300 metres a la dreta.\nSurt directament des del càmping a peu o en bicicleta cap a una de les platges properes o a la recerca de teca a un dels pobles locals, o condueix durant 15 minuts fins al Parc Natural costaner d'Oyambre.\nVols alguna cosa més extenuant? El peu dels Pics d'Europa queda a una hora. Allà podràs caminar pels boscos i absorbir la bellesa dels paisatges dels pics (si cal parant pel camí a refrescar-se els formatges a algun rierol de muntanya).\nEl poble de Comillas, a 10 minuts de cotxe del recinte, té una impressionant platja de sorra (amb aigües calmades per nedar), com també centres d'equitació i parapent si vols posar-hi una mica més d'emoció. Els aspirants de surfista poden apuntar-se a classes a San Vicente de la Barquera, a 20 minuts, mentre els golfistes poden jugar davant d'un fons de costa a la platja d'Oyambre, a 15 minuts del càmping.\nPolítica de cancel·lació de Camping El Helguero\nEn fer la reserva, s'ha de pagar una fiança no reembossable del 15%. Camping El Helguero us carregarà el saldo pendent a la targeta 1 setmana abans de l'arribada. Si la data d'arribada és anterior a 1 setmana, el saldo es carregarà de seguida.\nPoseu-vos en contacte amb Camping El Helguero\nLes activitats i l'entreteniment estan disponibles del 10/07 al 23/08.\nS'ha de respectar el silenci absolut entre les 12pm i les 8am.\nLa recepció está oberta de 9am a 10pm entre el 11/07 i el 23/08.\nEstà prohibit que els vehicles circulin de 12pm a 8am.


El governador del Banc d'Espanya nega que el FROB envaeixi competències autonòmiques\nEl governador del Banc d'Espanya, Miguel Ángel Fernández Ordóñez, considera que el nou fons de reestructuració bancària, el FROB, no envaeix competències autonòmiques. Durant unes jornades econòmiques que organitza Caja Madrid, Fernández Ordóñez ha indicat que el FROB ha trobat un equilibri entre les competències de l'Estat i de les comunitats.\n07/07/2009 - 12.46 Actualitzat 07/07/2009 - 16.42\nMiguel Ángel Fernández Ordóñez creu que el FROB deixa les mans lliures al Banc d'Espanya per impulsar la reestructuració del sistema, però sempre sota els criteris de reduir el cost als contribuents i que el sistema resultant sigui sòlid.\nSobre que es mantingui la capacitat de veto de les comunitats autònomes, creu que respon a un equilibri de competències. "És un pas molt important, s'ha trobat un equilibri."\nEl governador del Banc d'Espanya reitera que la recuperació econòmica començarà a finals d'aquest any i principis del 2010, tot i la gran incertesa actual.\nFernández Ordóñez se sent amb les mans lliures